Kaká

Ricardo Izecson dos Santos Leite eli Kaká (s. 22. huhtikuuta 1982 Brasília, Brasilia) on brasilialainen entinen jalkapalloilija. Hän oli pelipaikaltaan hyökkäävä keskikenttäpelaaja. Hän voitti maailmanmestaruuden nuorena pelaajana vuonna 2002 ja oli myöhemmin pitkään Brasilian maajoukkueen tärkeimpiä pelaajia. Hän menestyi Euroopan kentillä Milanin ja Real Madridin joukkueissa.  Kaká oli pelaajana molempijalkainen. Hänen nuorempi veljensä Digão on myös entinen jalkapalloilija.

Kaká tunnetaan hyvistä fyysisistä ominaisuuksistaan sekä puhtaasta laukauksestaan. Hänellä on ollut helmikuusta 2007 myös Italian kansalaisuus.AC Milanin Kaka sai Italian kansalaisuuden MTV3 Internet. 12.2.2007. Viitattu 12.2.2007. Kaká on valittu Brasilian liigan parhaaksi pelaajaksi vuonna 2002 ja Uefan Mestarien liigan parhaaksi keskikenttäpelaajaksi 2005. Lisäksi hän on voittanut Uefa-supercupin 2003, Italian supercupin 2004 sekä Serie A:n samana vuonna ja Mestarien liigan vuonna 2007. Joulukuussa 2007 ranskalainen France Football -lehti valitsi Kakán maailman parhaaksi pelaajaksi ja palkitsi hänet Kultaisella pallolla.Kaká's year capped by Ballon d'Or Uefa. 2.12.2007. Viitattu 2.12.2007. Myöhemmin samassa kuussa myös Kansainvälinen jalkapalloliitto FIFA valitsi hänet vuoden pelaajaksi.First award for Kaká, brace for Marta  Fifa. 17.12.2007. Viitattu 18.12.2007.

Milanon menestysvuosien jälkeen Kaká liittyi Real Madridiin maailmanennätyksen rikkoneella 56 miljoonan punnan siirtosummalla vuonna 2009. Realissa vastuuta ei kuitenkaan tullut niin paljon kuin AC Milanissa, joten vuoden 2013 syyskuussa Kaká siirtyi takaisin Milanoon.http://www.theguardian.com/football/2013/sep/02/kaka-heads-back-to-milan-from-real-madrid 2.9.2013 Viitattu 8.11.2013 Osasyynä tähän olivat muun muassa hänen loukkaantumisensa.  

Kaká on tunnettu myös humanitäärisestä työstään. Vuonna 2004 hänestä tuli kaikkien aikojen nuorin Maailman ruokaohjelman lähettiläs.http://www.wfp.org/news/news-release/soccer-star-kak%C3%A1-puts-floodlights-global-hunger 30.11.2004 Viitattu 8.11.2013 Kaká on ensimmäinen 10 miljoonaa seuraajaa saavuttanut urheilija Twitterissä.http://espn.go.com/sports/soccer/story/_/id/7853871/10-million-eye-tweets-real-madrid-kaka 25.4.2012 Viitattu 8.11.2013

 Seurajoukkueura 
 Alkuvaiheet 
Toisin kuin monet muut brasilialaistähdet, Kaká ei ole lähtöisin kurjista oloista vaan keskiluokkaisesta Cuiabássa asuneesta perheestä, jonka isä oli tieinsinööri. Kakán ollessa seitsenvuotias perhe muutti São Pauloon, Morumbin kaupunginosaan lähelle São Paulon stadionia. Kakán taidot huomattiin jo nuorena, ja muun muassa kaupungin suurseura São Paulo oli kiinnostunut hänestä.

18-vuotiaana Kaká kaatui uima-altaalla lyöden niskansa altaan reunaan. Sairaalassa hänellä huomattiin kaularangan murtuma.Brazil Travel v-brazil.com Viitattu 30.11.2009. Tästä parantuminen vaikutti syvästi Kakáan, ja hänet tunnetaan nykyisin uskovaisena urheilijana, joka muun muassa Milanin voittaessa Mestareiden liigan kantoi ”Kuulun Jeesukselle” -t-paitaa.

 São Paulo 
Kaká aloitti jalkapallouransa 8-vuotiaana liittyen kotikaupunkinsa suurseura São Pauloon. Edustusjoukkueessa hän teki ensiesiintymisensä tammikuussa 2001 ja teki 12 maalia 27 ottelussa. Toisella kaudellaan hän teki 22 ottelussa 10 maalia. Tämän jälkeen hän herätti kiinnostusta monissa Euroopan suurseuroissa. Kaká pelasi São Paulossa yhteensä 59 ottelua, joissa hän teki 23 maalia.

 Milan 
Vuonna 2003 Kaká siirtyi italialaiseen Milaniin 8,5 miljoonan euron siirtosummalla. Ensiesiitymisensä Italian pääsarjassa Kaká teki Anconaa vastaan, ja jo ensimmäisien kuukausiensa aikana hän nousi joukkueen avauskokoonpanoon. Ensimmäisellä kaudellaan, joka päättyi Milanin mestaruusjuhliin, hän pelasi 30 ottelua ja teki niissä 10 maalia.

Seuraavalla kaudellaan hän kuului keskikentän viisikkoon, jonka yläpuolella pelasi ukrainalainen maalitykki Andri Ševtšenko. Kauden päätteeksi Milan sijoittui toiseksi pääsarjassa ja eteni Mestarien liigan finaaliin saakka. Finaalissa Milan hävisi rangaistuspotkukilpailussa Liverpoolille. Häviöstä huolimatta Kaká äänestettiin turnauksen parhaaksi keskikenttäpelaajaksi.

Vuonna 2006 Ševtšenkon siirryttyä Chelseaan, Kakásta tuli Milanin hyökkäyspelin johtohahmo. Mestarien liigan kaudella 2006–2007 hän oli turnauksen paras maalintekijä 10 osumallaan. Joukkue eteni finaaliin saakka, jossa se kohtasi Liverpoolin. Tällä kertaa finaali päättyi Milanin juhliin 2–1-voiton myötä.

30. syyskuuta 2007 Kaká pelasi 200:nnen ottelunsa Milanissa 1–1-tasapeliin päättyneessä ottelussa Cataniaa vastaan. 2. joulukuuta 2007 Kaká valittiin maailman parhaaksi jalkapalloilijaksi ja samalla hänestä tuli kahdeksas AC Milanissa pelannut pelaaja, joka on voittanut Kultaisen pallon. Helmikuussa 2008 Kaká teki Milanin kanssa vuoteen 2013 ulottuneen jatkosopimuksen.Kaka will not leave Milan Sky Sports. Viitattu 30.11.2009.

13. tammikuuta 2009 englantilaistelevisiokanava BBC raportoi englantilaisseura Manchester Cityn tehneen Kakásta yli 100 miljoonan punnan ostotarjouksen. Milanin johtaja Umberto Gandini ilmoitti joukkueen neuvottelevan sopimuksesta, mikäli Kaká ja Manchester City pääsevät yhteisymmärrykseen sopimusehdoista.AC Milan’s Gandini Says Kaka Will Talk With Manchester City Bloomberg. Viitattu 30.11.2009. Kaká ilmoitti kuitenkin haluavansa jatkaa Milanossa ja unelmoivansa joukkueen kapteeniudesta tulevaisuudessa. 19. tammikuuta Silvio Berlusconi ilmoitti neuvottelujen päättyneen Manchester Cityn vedettyä tarjouksensa pois, ja täten Kakán jatkavan italialaisseurassa.Kaka deal dead but Bellamy signs for £12M CNN. Viitattu 30.11.2009. Aikaisemmin illalla myös italialaisseuran kannattajat protestoivat vakavasti brasilialaispelurin mahdollista lähtöä seurasta.

 Real Madrid 
2. kesäkuuta 2009 lehtitietojen mukaan Kaká ja Real Madrid olisivat solmineet viisivuotisen sopimuksen ja siirtosumma olisi noin 65 miljoonaa euroa. Asiasta uutisoivat ainakin espanjalais- ja italialaismediat.Kaká será presentado la próxima semana como jugador del Real Madrid Marca. 2.6.2009. Viitattu 2.6.2009. Milan-Real, accordo per Kakà  Sky Italia. 2.6.2009. Viitattu 2.6.2009.  Lopulta 8. kesäkuuta siirto varmistui, siirtosummaksi ilmoitettiin 65 miljoonaa euroa ja sopimuksen pituudeksi kuusi vuotta. Kakán virallinen esittely tapahtui kesäkuun lopussa Santiago Bernabéulla.Comunicado Oficial Real Madrid. 8.6.2009. Viitattu 9.6.2009. 

Ensiesiintymisensä Real Madridissa hän teki harjoitusottelussa Torontoa vastaan. Ensimmäinen maali syntyi harjoitusottelussa Borussia Dortmundia vastaan, jonka Real Madrid voitti lopulta numeroin 5–0. Ensimmäisen virallisen maalinsa hän teki maan pääsarjan 4. ottelukierroksella vierasottelussa Villarrealia vastaan rangaistuspotkusta. Hän onnistui maalinteossa myös Madridin-derbyssä Atlético Madridia vastaan. Hän teki kaksi maalia 21. helmikuuta Villarrealia vastaan. Ensimmäisellä kaudellaan Realissa hän pelasi 33 ottelua ja teki yhdeksän maalia. Liigassa hän pelasi 25 ottelua, joissa hän syötti kuusi ja teki itse kahdeksan maalia.Kaká Bio, Stats, News espnnfc.com  Viitattu 23.3.2013.

Seuraava kausi 2010–11 meni osittain pilalle, koska hän kuntoutui polvileikkauksestaKaká leaves Real Madrid training camp to have surgery on knee injury guardian.co.uk  Viitattu 23.3.2013. ja pääsi pelaamaan liigaa vasta 3. tammikuuta ottelussa Getafea vastaan. Hän pelasi keväällä kuitenkin tehokkaasti tehden liigassa seitsemän maalia 14 ottelussa. Hän muun muassa teki kaksi maalia ja syötti kaksi 23. huhtikuuta pelatussa ottelussa Valenciaa vastaan sekä teki kaksi maalia huhtikuun yhdeksännen päivän 0–3-vierasvoitossa Athletic Bilbaota vastaan. Kaikki kilpailut mukaan lukien hän pelasi yhteensä 20 ottelua, teki kahdeksan maalia ja syötti kuusi. espnnfc.com  Viitattu 23.3.2013. Kauden päätteeksi Kaká juhli seurakavereidensa kanssa Copa del Reyn voittoa.

Kaudella 2011–12 hän ei kärsinyt loukkaantumisista, mutta taistelu edelliskesänä Realiin tulleen Mesut Özilin kanssa pelipaikasta oli kovaa. Hän teki maalin kauden avausottelussa 28. elokuuta 0–6-vierasvoitossa Real Zaragozaa vastaan. 27. syyskuuta Mestarien liigan toisen kierroksen ottelussa Ajaxia vastaan hän pelasi yhden parhaista otteluistaan Real Madridissa, kun hän syötti ottelun avausmaalin, teki itse toisen maalin ja oli mukana maaliin johtaneessa vastahyökkäyksessä Özilin, Cristiano Ronaldon ja Karim Benzeman kanssa.La contra perfecta marca.com  Viitattu 23.3.2013. Kauden avaus olikin yksi hänen uransa parhaista, kun hän oli tehnyt kaksi maalia, syöttänyt kaksi ja hankkinut yhden rangaistuspotkun.Kaká's great start to season realmadrid.com  Viitattu 23.3.2013. Hän jakoi Mestarien liigan syöttötilaston kärkipaikan Karim Benzeman, Nicolás Gaitánin, Lionel Messin ja Franck Ribéryn kanssa viidellä syötöllään.Uefa Champions League Statistics uefa.com  Viitattu 23.3.2013. Kaudella hän pelasi liigassa 27 kertaa, teki viisi maalia ja syötti seitsemän. Kaikki kilpailut mukaan lukien hän pelasi 40 peliä, teki kahdeksan maalia ja syötti 13. Kauden päätteeksi Real juhli Espanjan pääsarjamestaruutta.

Seuraavaksi kaudeksi Kakán tilanne seurassa hankaloitui entisestään, kun seura hankki Luka Modricin Tottenhamista taistelemaan keskikentän pelipaikoista.Luka Modric: Real Madrid to buy midfielder from Tottenham football.co.uk  Viitattu 12.6.2013. Kaudella hän jäikin useissa otteluissa vaihtopenkille Mesut Özilin nauttiessa José Mourinhon suosiota.Kaká Jose Mourinho's Greatest Failure at Real Madrid This Season? bleacherreport.com  Viitattu 12.3.2013. Liigassa hänelle kertyi otteluita vain 19. 12:ssa liigaottelussa hän istui koko ottelun vaihtopenkillä ja tuli seitsemän kertaa kentälle vaihtopelaajana. Ottelumääräänsä nähden hän teki kuitenkin kohtuulliset tehot maalaten kolmesti ja syöttäen neljä maalia. espnfc.com  Viitattu 12.6.2013. 3. kesäkuuta 2013 Kaká ilmoitti, että hän on etsimässä itselleen uutta seuraa.Kaka hints at move away from Real Madrid insidefutbol.com  Viitattu 12.6.2013.

Kaká lopetti pelaajauransa vuonna 2017. Hänen viimeinen seuransa oli yhdysvaltalainen Orlando City.

 Maajoukkueura 
Brasilian maajoukkueessa Kaká pelasi ensimmäisen kerran 31. tammikuuta 2002 Boliviaa vastaan. Maajoukkueessa Kaká on voittanut maailmanmestaruuden vuonna 2002 sekä Confederations Cupin vuosina 2005 ja 2009. Kaikkiaan Kaká on pelannut 92 maaottelua, joissa hän on tehnyt 29 maalia.

 Saavutuksia 
Espanjan pääsarjamestaruus: 2012
Italian pääsarjamestaruus: 2004
Mestarien liiga: 2007
Mestarien liigan maalikuninkuus: 2007 (10 maalia)
UEFA Super Cup: 2004, 2008
Kultainen pallo: 2007
Italian Super Cup: 2004
Copa del Rey: 2010–2011
Maanosaliittojen cup: 2005, 2009
Jalkapallon maailmanmestaruus: 2002

 Lähteet 

 Aiheesta muualla 

 Kaká Football Database -sivustolla 
 Transfermarkt.com Kaká Transfermarkt.com-sivustolla 
 Kaká Mestarienliiga.fi -sivustolla 

Luokka:Brasilialaiset jalkapalloilijat
Luokka:Jalkapallon maailmanmestarit
Luokka:Kultaisen pallon voittajat
Luokka:Vuonna 1982 syntyneet
Luokka:Elävät henkilöt
Luokka:Seulonnan keskeiset artikkelit